CELEX: C2006/224/76
Language: sl
Date: 2006-09-16 00:00:00
Title: Zadeva T-413/03: Sodba Sodišča prve stopnje z dne 13. julija 2006 — Shandong Reipu Biochemicals proti Svetu ( Dumping — Uvoz parakrezola s poreklom iz Kitajske — Izračun konstruirane normalne vrednosti — Upoštevanje stroškov stranskih produktov — Obveznost pregleda Komisije in Sveta )

16.9.2006   
            
            
               SL
            
            
               Uradni list Evropske unije
            
            
               C 224/35
            
         Sodba Sodišča prve stopnje z dne 13. julija 2006 — Shandong Reipu Biochemicals proti Svetu
   (Zadeva T-413/03) (1)
   
   („Dumping - Uvoz parakrezola s poreklom iz Kitajske - Izračun konstruirane normalne vrednosti - Upoštevanje stroškov stranskih produktov - Obveznost pregleda Komisije in Sveta“)
   (2006/C 224/76)
   Jezik postopka: angleščina
   Stranke
   
      Tožeča stranka: Shandong Reipu Biochemicals Co. Ltd (Shandong, Kitajska) (Zastopniki: O. Prost, V. Avgoustidi in E. Berthelot, avocats)
   
      Tožena stranka: Svet Evropske unije (Zastopnika: M. Bishop skupaj z G. Berrisch, avocat)
   
      Intervenienta v podporo tožene stranke: Komisija Evropskih skupnosti (Zastopnika: T. Scharf in K. Talabér-Ricz) in Degussa Knottingley Ltd (London, Združeno kraljestvo) (Zastopnik: F. Renard, avocat)
   Predmet zadeve
   Predlog za razglasitev ničnosti Uredbe Sveta (ES) št. 1656/2003 z dne 11. septembra 2003 o uvedbi dokončne protidampinške dajatve in o dokončnem pobiranju začasne dajatve za uvoz parakrezola s poreklom iz Ljudske republike Kitajske (UL L 234, str. 1)
   Izrek sodbe
   
               1)
            
            
               Uredba Sveta (ES) št. 1656/2003 z dne 11. septembra 2003 o uvedbi dokončne protidampinške dajatve in o dokončnem pobiranju začasne dajatve za uvoz parakrezola s poreklom iz Ljudske republike Kitajske se razglasi za nično v delu, v katerem se nanaša na tožečo stranko.
            
         
               2)
            
            
               Svet nosi svoje stroške in stroške, ki jih je priglasila tožeča stranka.
            
         
               3)
            
            
               Komisija in Degussa Knottingley Ltd nosita svoje stroške.
            
         
      (1)  UL C 59, 6.3.2004.